
	На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира:
Инвестиционно предложение (ИП) „Електрическа мрежа Средно Напрежение (Ср.Н), състояща се от: възлова станция (ВС) 20 kV в поземлен имот (ПИ) с идентификатор 39147.45.16 по Кадастралната карта и кадастралните регистри (КККР) на с. Кошава, общ. Видин; 4 бр. БКТП-та 20/0.8 kV за фотолотаична електрическа централа (ФвЕЦ) от № 1 до № 3; Реконструкция на съществуваща въздушна електропроводна линия (ВЕЛ) 20 kV „ГИПС“ от нова ВС 20 kV до централна разпределителна подстанция (ЦРП) на „ГИПС“ АД; Реконструкция на 1 бр. сляпо отклонение от ВЕЛ 20 kV „ГИПС“ и 4 бр. въздушно-кабелни електропроводни линии (ВКЛ) 20 kV от ВС 20 kV до 4 бр. БКТП към ФвЕЦ от № 1 до № 3 – етапно строителство. КЛ 20 kV от краен стълб на ВEЛ 20 kV „ГИПС“ пред ВС 20 kV до ВС 20 kV“ в ПИ с идентификатори 39147.48.12, 39147.48.18 и 39147.45.16 по КККР на с. Кошава, общ. Видин, с възложители „ГИПС” АД и „БЪЛГАРСКО ДРУЖЕСТВО ЗА УПРАВЛЕНИЕ НА ПРОЕКТИ” АД попада в обхвата на т. 3, буква „бˮ от Приложение № 2 на Закона за опазване на околната среда и съгласно чл. 93, ал. 1, т. 1 от същия закон подлежи на процедура по преценяване на необходимостта от извършване на оценка на въздействието върху околната среда (ОВОС). Осъществяването на ИП има връзка с друго ИП на същите възложители „Реконструкция на съществуваща въздушна електропроводна линия (ВЕЛ) 20 kV „ГИПСˮ от подстанция „Видин 2ˮ до нова възлова станция (ВС) 20 kV в поземлен имот (ПИ) с идентификатор 39147.45.16 по кадастралната карта и кадастралните регистри (КККР) на с. Кошава, общ. Видинˮ в землищата на гр. Видин, с. Капитановци, с. Покрайна, с. Антимово, с. Кутово, с. Сланотрън и с. Кошава, общ. Видин, за което с писмо изх. № 2600-307(3)/05.12.2023 г. на РИОСВ – Монтана е указана процедура по преценяване на необходимостта от извършване на ОВОС. На основание чл. 82, ал. 3 от ЗООС, РИОСВ –Монтана счита за законо и целесъобразно съвместяване на оценките и провеждане на една обединена процедура по преценяване на необходимостта от извършване на ОВОС. 
ИП в цялост е под разпоредбите на Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) и на основание чл. 2, ал. 1, т. 1 от нея подлежи на преценка за вероятната степен на отрицателно въздействие върху защитени зони от екологичната мрежа Натура 2000. 
Преценяването на необходимостта от извършване на ОВОС и оценката за съвместимост ще бъдат проведени в една процедура.
Копие от писмото е изпратено на община Видин и кметство Кошава.

